AIAทิ้งหุ้นซีพีออลล์3.2พันล.
ขายนิดหน่อยเหลือ256ล.หุ้นภัทรคว้าดีลส่วนแบ่งพุ่ง16%
21 ส.ค. 2554

ขายนิดหน่อยเหลือ256ล.หุ้นภัทรคว้าดีลส่วนแบ่งพุ่ง16%
“ภัทร” คว้าดีล AIA เฉือนหุ้น CPALL ขาย 70 ล้านหุ้น มูลค่า 3,217 ล้านบาท 
เมื่อวันที่ 11 ก.ค.ที่ผ่านมา มีรายการซื้อขายหุ้นขนาดใหญ่ของบริษัท ซีพี ออลล์ (CPALL) รวม 69.94 ล้านหุ้น ในราคาเฉลี่ยหุ้นละ 46 บาท คิดเป็นเงินทั้งสิ้น 3,217.24 ล้านบาท แบ่งเป็น กระดานต่างประเทศ (CPALLF) 1 รายการ จำนวน 41.17 ล้านหุ้น คิดเป็นมูลค่า 1,893.82 ล้านบาท และกระดานในประเทศจำนวน 59 รายการ จำนวน 28.77 ล้านหุ้น คิดเป็นมูลค่า 1,323.42 ล้านบาท 
สำหรับราคาหุ้น CPALL ปิดตลาดที่ 46.50 บาท ลดลง 1.25 บาท
นายอภินันท์ เกลียวปฏินนท์ ประธานเจ้าหน้าที่บริหาร บริษัทหลักทรัพย์ ภัทร เปิดเผยว่า บริษัทได้เป็นที่ปรึกษาการเงินในการขายหุ้นให้กับ CPALL ให้กับบริษัท อเมริกันอินเตอร์แนชชั่นแนลแอสชัวรันส์ หรือ AIA จำนวน 70 ล้านหุ้น ซึ่งเป็นการขายในลักษณะบุ๊กบิวโอเวอร์ไนด์ ซึ่งดำเนินการเมื่อคืนวันที่ 8 ก.ค.ที่ผ่านมา และมาทำรายการซื้อขายเมื่อช่วงเช้าวันที่ 11 ก.ค.
“การขายหุ้นจำนวนมากทุกอย่างจะต้องเป็นความลับที่สุด และนักลงทุนที่เข้ามารับซื้อครั้งนี้มีทั้งนักลงทุนสถาบันในประเทศ สถาบันต่างประเทศ กลุ่มนักลงทุนบุคคล ซึ่งกระจายกันไป” ประธานเจ้าหน้าที่บริหาร กล่าว
สำหรับอนาคตจะมีรายการขายหุ้นแบบนี้อีกหรือไม่พูดลำบาก เพราะขึ้นอยู่กับจังหวะและโอกาส รวมถึงคนจะขายและคนจะซื้อด้วย
อย่างไรก็ตาม รายการขายหุ้น CPALL ทำให้ส่วนแบ่งทางการตลาด (มาร์เก็ตแชร์) ของภัทรขยับมาเป็นอันดับ 1 สัดส่วน 16.36% 
ทั้งนี้ AIA ได้ขายหุ้น CPALL ออกมาบางส่วน เพราะในโครงสร้างผู้ถือหุ้นล่าสุดนั้นถือหุ้นรวมทั้งสิ้น 326.10 ล้านหุ้น หรือ 7.26% ซึ่งเป็นผู้ถือหุ้นใหญ่อันดับ 3 ดังนั้นหลังตัดหุ้นขายครั้งนี้ยังคงมีเหลือหุ้นจำนวน 256 ล้านหุ้น
ด้านนายก่อศักดิ์ ไชยรัศมีศักดิ์ผู้บริหาร CPALL ได้รายงานการขายหุ้น CPALL เมื่อวันที่ 7 ก.ค. 5 หมื่นหุ้น ที่ราคา 47 บาท ได้เงิน 2.35 ล้านบาท หลังจากวันที่ 4 ก.ค. ขายจำนวน 2.75 แสนหุ้น ที่ราคา 46.29 บาท ได้รับเงิน 12.72 ล้านบาท 
ที่ผ่านมาภัทรได้รับการจัดอันดับให้เป็นผู้นำในการขายหุ้นล็อตใหญ่ลักษณะนี้ เพราะเมื่อปี 2553 ได้ทำทั้งสิ้น 4 บริษัท โดยในเดือน ส.ค. ดีลขายหุ้นให้พฤกษา เรียลเอสเตท (PS) 3,000 ล้านบาท เดือน ต.ค. ทำให้ตระกูลมาลีนนท์ขายหุ้นบีอีซี เวิลด์ (BEC) มูลค่า 3,0004,000 ล้านบาท เดือน พ.ย. บริษัท ผลิตไฟฟ้าราชบุรีโฮลดิ้ง บริษัท บ้านปู ขนาด 7,000 ล้านบาท และบริษัท ปูนซิเมนต์ไทย ขายหุ้นบริษัท ปตท. เคมิคอล (PTTCH ) มูลค่า 3.3 หมื่นล้านบาท